ASOCIACIJOS „LIETUVOS NEĮGALIŲJŲ FORUMAS“ 2013 METŲ VEIKLOS ATASKAITA

2013 m. įvyko 6 asociacijos „Lietuvos neįgaliųjų forumas“ (LNF) Tarybos posėdžiai ir visuotinis LNF narių susirinkimas. 2013 m. birželio 14 d. vykęs visuotinis narių susirinkimas buvo rinkiminis. Buvo išrinktas LNF asociacijos prezidentas – Dovilė Juodkaitė.

LNF Tarybos nariai: Sigitas Armonas (Lietuvos aklųjų ir silpnaregių sąjunga), Linas Vinickas (Lietuvos kurčiųjų draugija), Ugnė Šakūnienė (Lietuvos nefrologinių ligonių asociacija "Gyvastis"), Zigmantas Jančauskis (Lietuvos neįgaliųjų draugijia), Nijolė Milkevičienė (Lietuvos žmonių su negalia aplinkos pritaikymo asociacija), Rasa Kavaliauskaitė (Lietuvos žmonių su negalia sąjunga), Diana Riabcova (Lietuvos sutrikusio intelekto žmonių globos bendrija "Viltis"), Vaidotas Nikženaitis (Lietuvos sutrikusios psichikos žmonių globos bendrija).

Nuo 2013 m. spalio 1 d. savo prašymu iš Tarybos pasitraukė Diana Riabcova, Lietuvos sutrikusio intelekto žmonių globos bendrija "Viltis" atstovė.

2013 m. gruodžio 31 d. LNF sekretoriate dirbo šie darbuotojai: administracijos direktorė – Henrika Varnienė, projektų vadovės – Lina Gulbinė ir Klementina Gečaitė, finansininkė – Jurgita Lapinskienė.

2013 m. rugsėjo 27 d. gauto Lietuvos parolimpinio komiteto prašymu priimti į LNF narius, LNF Taryba priėmė nutarimą priimti Lietuvos parolimpinį komitetą tikruoju LNF nariu. 2013 m. gruodžio 31 d. LNF turėjo 15 tikrųjų narių.

**Veikla pagal kryptis.**

2013 m. visuotinio narių susirinkimo patvirtintos šešios LNF veiklos kryptys 2013 metams (tokios pat, kaip ir 2011, 2012 metais, atsižvelgiant atitinkamai į 2013 m. (NRD) bei kitą projektinį finansavimą):

1. Tarptautinių teisės aktų, ES direktyvų bei reglamentų harmonizavimas, derinimas su LR teisine baze ir įgyvendinimo priežiūra;
2. Pasiūlymai dėl LR įstatyminės bazės papildymo ir galiojančių įstatymų priežiūros;
3. Bendradarbiavimas su LR apskritimis ir savivaldybėmis;
4. Neįgaliųjų organizacijų atstovavimas, bendravimas su politikais;
5. Bendradarbiavimas su kitomis institucijomis;
6. LNF stiprinimas;
7. **Tarptautinių teisės aktų, ES direktyvų bei reglamentų harmonizavimas, derinimas su LR teisine baze ir įgyvendinimo priežiūra.**
	1. *JT Neįgaliųjų teisių konvencija ir jos Fakultatyvus protokolas.*

2010 m. gruodžio 8 d. LR Vyriausybės nutarimu (Nr. 1739) „Dėl Jungtinių Tautų Neįgaliųjų teisių konvencijos ir jos Fakultatyvaus protokolo įgyvendinimo“ patvirtinta JT Neįgaliųjų teisių konvencijos įgyvendinimo tvarka Lietuvoje. Lietuvos neįgaliųjų forumo nuomone, šis įsakymas neatitinka JT Neįgaliųjų teisių konvencijos 33 straipsnio „Nacionalinis įgyvendinimas ir kontrolė“ ir ypač 3 punktui „Pilietinė visuomenė, ypač neįgalieji ir jiems atstovaujančios organizacijos, visapusiškai įtraukiami ir dalyvauja kontrolės procese.“

* + 1. LNF 2013 m. užsiėmė aktyvia Konvencijos įgyvendinimo stebėsena. 2012 – 2013 m. veikė suformuota darbo grupė (vadovė – D.Migaliova, Lietuvos sutrikusio intelekto žmonių globos bendrija „Viltis“, nariai: LNF Tarybos narė D.Juodkaitė (GIP), LNF Tarybos narys S.Armonas (LASS) bei ministerijų atstovai), kuri parengė pasiūlymus LR Vyriausybei dėl JTNTK mechanizmo. Darbo grupė dalyvavo įvairiuose susitikimuose su LR Seimo komitetais bei kt.
		2. Asociacijos „Lietuvos neįgaliųjų forumas“[[1]](#footnote-1) iniciatyva dar 2012 m. buvo organizuotas susitikimas su LR Užsienio reikalų ministerija bei LR Socialinių reikalų ir darbo ministerija dėl galimos kandidatūros delegavimo bei delegavimo procedūros į Neįgaliųjų teisių komitetą užtikrinimo. Remiantis Jungtinių Tautų Neįgaliųjų teisių konvencijos (toliau – Konvencija) 34 straipsniu Lietuva gali siūlyti savo kandidatą į Neįgaliųjų teisių komitetą (toliau – Komitetas). Siūlant kandidatus valstybės raginamos atsižvelgti į Konvencijos 4 straipsnio 3 dalies nuostatą, t.y., „glaudžiai bendradarbiauti su neįgaliaisiais, įskaitant neįgalius vaikus, ir aktyviai juos įtraukti per jiems atstovaujančias organizacijas”. 2013 m. vasario 19 d., LNF kreipėsi į LR Socialinės apsaugos ir darbo ministrę A. Pabedinskienę, siunčiant kopiją URM, į Neįgaliųjų teisių Komitetą deleguojant teisininkę Dovilę Juodkaitę, ir prašant pradėti visas reikalingas procedūras ateinančių metų Neįgaliųjų teisių komiteto rinkimams.
		3. 2013 m. kovo 12 d. Raštas Ministrui Pirmininkui A. Butkevičiui DĖL EFEKTYVAUS JUNGTINIŲ TAUTŲ NEĮGALIŲJŲ TEISIŲ KONVENCIJOS ĮGYVENDINIMO, prašant 2013 m. tikslinant valstybės biudžetą padidinti Nacionalinės neįgaliųjų socialinės integracijos programą 1 mln. litų Konvencijos nuostatoms įgyvendinti ir palaipsniui didinti ir užtikrinti neįgaliųjų socialinės integracijos programos finansavimą, užtikrinti Konvencijos įgyvendinimo mechanizmą, stiprinant Neįgaliųjų reikalų tarybos prie SADM statusą ir veiklos efektyvumą.
		4. 2013 m. lapkričio 25 d. raštas LR Seimo frakcijoms Dėl JT Neįgaliųjų teisių konvencijos ir Neįgaliųjų socialinės integracijos įstatymo įgyvendinimo priemonių finansavimo, prašant užtikrinti adekvatų finansavimą valstybės tarptautinių įsipareigojimų įgyvendinimui.

Taip pat LNF teikia savo ekspertinę nuomonę/poziciją apie JT Neįgaliųjų teisių konvencijos nuostatų įgyvendinimą Lietuvoje vykdomuose tyrimuose, apklausose bei tarptautiniu mastu vykdomuose tyrimuose (per 2013 m. LNF dalyvavo trijuose Etninių tyrimų instituto vykdomuose tyrimuose/apžvalgose apie Neįgaliųjų teisių aspektus, vaikų su negalia aspektus, Konvencijos įgyvendinimo situaciją), taip pat 2013 m. LNF teikė ekspertinę nuomonę dėl vaiko paėmimo iš neįgalių tėvų teisminėje byloje, teikė konsultacijas advokatams, šiems atstovaujant asmenų su negalia teises bei interesus nevieksnumo bei globos nustatymo klausimais.

Paminėtina ir LNF veikla, atstovaujant neįgaliųjų teises valstybinėse institucijose, teisminėse bylose. LNF teikia konsultacijas telefonu, el. paštu bei FB profilyje beiskreipiantiems asmenims dėl jų turimų institucijas, kitas NVO, teikiančias paslaugas neįgaliesiems. Taip pat, taip pat 2013 m. LNF teikė ekspertinę nuomonę dėl vaiko paėmimo iš neįgalių tėvų teisminėje byloje, teikė konsultacijas advokatams, šiems atstovaujant asmenų su negalia teises bei interesus nevieksnumo bei globos nustatymo klausimais.

* 1. *JT Neįgaliųjų teisių konvencijos įgyvendinimo šešėlinė (alternatyvioji) ataskaita.*

LNF 2013 m. teikė savo ekspertinę nuomonę/poziciją apie JT Neįgaliųjų teisių konvencijos nuostatų įgyvendinimą Lietuvoje vykdomuose tyrimuose, apklausose bei tarptautiniu mastu vykdomuose tyrimuose:

* + 1. per 2013 m. LNF dalyvavo trijuose Etninių tyrimų instituto vykdomuose tyrimuose/apžvalgose apie Neįgaliųjų teisių aspektus, vaikų su negalia aspektus, Konvencijos įgyvendinimo situaciją.
		2. 2013 m. LNF teikė informaciją Atviros visuomenės instituto Psichikos sveikatos iniciatyvų (“MHI”) ir Tarptautinio savarankiško gvyenimo tinklo/Europos Koalicijos (“ENIL/ECCL”) rengiamam leidiniui „Achieving the Transition from Institutional Care to Community Living:

A Briefing on the Current and Future Use of Structural Funds“, dėl europos struktūrinių fondų lėšų naudojimo institucinei socialinei globai.

* + 1. Gauta Progress projekto finansavimas, kurio metu bus rengiama šešėlinė ataskaita dėl Konvencijos įgyvendinimo.
	1. *ES Struktūriniai fondai.*

*Šiuo metu formuojamas naujas finansavimo laikotarpis 2014-2020 m.*

* + 1. 2013 m. gruodžio 11 d., raštas LR Socialinės apsaugos ir darbo ministrei Algimantai Pabedinskienei, **LR Finansų ministrui Rimantui Šadžiui Dėl 2014-2020 m. programavimo laikotarpio Europos Sąjungos struktūrinių fondų lėšų,** siekiant įsitraukti į Europos struktūrinių fondų 2014 – 2020 metams programavimo ir planavimo procesus, kad ES ir Lietuvos mastu būtų pasinaudota galimybe vystyti alternatyvias institucinei globai paslaugas neįgaliems asmenims.
		2. 2013 m. vasario mėn.
	1. *Strategija Europa 2020 ir Europos Strategija dėl negalios 2010-2020*
		1. LNF kaip Europos neįgaliųjų forumo (toliau EDF) narį pasiekia pati naujausia informacija apie neįgaliesiems aktualius rengiamus ir svarstomus teisės aktus priimamus Europos Parlamente. Dažna situacija, kad šiems rengiamiems dokumentams reikalingas EP narių palaikymas svarstant klausimus komitetuose, inicijuojant bei pasirašant deklaracijas ar balsuojant parlamento sesijose. Lietuvos neįgaliųjų forumas konsultavo ir informavo Lietuvos narius Europos Parlamente apie neįgaliųjų poziciją bei skatino prisijungti prie atviros **Rašytinės deklaracijos apie Europos neįgaliųjų kortelę (0008/2013).** LNF kartu su daugeliu europinių neįgaliųjų organizacijų siekia neįgaliųjų mobilumo visoje Europoje. Todėl LNF 2013 m. liepos 17 d. raštu kreipėsi į Lietuvos narius EP skatindama pasirašyti šią deklaraciją 0008/2013.
1. **Pasiūlymai dėl LR įstatyminės bazės papildymo bei galiojančių įstatymų priežiūros.**
	1. 2013 m. LNF, bendradarbiaudama su VšĮ „Globali iniciatyva psichiatrijoje” bei Lietuvos sutrikusio intelekto asmenų globos bendrija „Viltis“ Lietuvos Respubikos Teisingumo ministerijai pateikė pastabas bei pasiūlymus dėl įstatymų projektų, parengtų siekiant tobulinti šiuo metu galiojančius neveiksnumo ir riboto veiksnumo institutus, taip pat pastebėjimus dėl konkrečių įstatymų projektų nuostatų neatitikimo tarptautiniams reikalavimams.
	2. 2013 m. lapkričio 6 d. Lietuvos neįgaliųjų forumo prezidentė Dovilė Juodkaitė dalyvavo LR Teisingumo ministerijos organizuotame pasitarime dėl naujai parengto įstatymų (LR Civilinio kodekso, LR Civilinio proceso kodekso, LR Psichikos sveikatos priežiūros įstatymo, LR žmonių užkrečiamųjų ligų profilaktikos ir kontrolės įstatymo, LR valstybės garantuojamos teisinės pagalbos įstatymo) straipsnių pakeitimo bei papildymo paketo, kuriais siekiama tobulinti šiuo metu galiojančius neveiksnumo ir riboto veiksnumo institutus. Neįgaliųjų organizacijų pozicija buvo išsakoma Vyriausybės, Seimo komitetų posėdžiuose, konferencijose.
2. **Bendradarbiavimas su LR apskritimis ir savivaldybėmis:**
	1. *Parengtas projektas neįgaliųjų NVO bei savivaldybių bendradarbiavimo stiprinimui, kuris bus įgyvendinimas 2013-2015 m.*

Įgyvendinant projektą bus remiamasi Švedijos neįgaliųjų NVO ir valdžios institucijų bendradarbiavimo modeliu ir gerąja praktika (AGENDA 50). Šis modelis - Švedijos neįgaliųjų organizacijos parengtas neįgaliųjų viešosios politikos gerinimo įrankis- tarptautiniu lygiu yra pripažintas kaip veiksmingas ir teigiamai įtakojantis viešojo sektoriaus teikiamų paslaugų neįgaliesiems kokybę. Projekto metu kartu su projekto partneriais – SADM ir LSA- planuojama atlikti įstatyminės bazės studiją, susijusią su modelio (AGENDA 50) įgyvendinimu Lietuvoje bei viešosios politikos, susijusios su paslaugų neįgaliesiems teikimu bei pateikti įstatyminės bazės tobulinimo rekomendacijas, numatančias bendradarbiavimo tarp NVO ir valdžios institucijų bendradarbiavimą siekiant viešosios politikos neįgaliųjų atžvilgiu gerinimo. Studiją sudarys dvi dalys – įstatyminės bazės studija bei kokybinių ir kiekybinių rodiklių apžvalga. Studija remsis Jungtinių Tautų Neįgaliųjų teisių konvencijos straipsniais apimant visas neįgaliųjų gyvenimo sritis, kuriose būtinas viešų paslaugų teikimas. Bendradarbiavimo modelis bus pristatomas 20-tyje skirtingų savivaldybių ir išbandomas 5-kiose. Šių susitikimų metu bus siekiama skatinti vietose veikiančias neįgaliųjų organizacijas bendradarbiauti su vietos valdžia ir prisidėti prie paslaugų neįgaliesiems bendruomenėse tobulinimo, sisteminio planavimo ir efektyvaus negalios politikos ir Konvencijos nuostatų įgyvendinimo. Į renginius bus kviečiami tiek NVO, tiek vietos valžios insitucijų atstovai. Parengus bendradarbiavimo modelį, bus parengta metodinė medžiaga bei gerosios praktikos e-žemėlapis (gerųjų praktikų savivaldybėse žemėlapis).

1. **Neįgaliųjų organizacijų atstovavimas, bendravimas su politikais.**
	1. 2013 m. sausio 11 dieną Lietuvos neįgaliųjų draugijos iniciatyva neįgaliųjų NVO susitiko su naujojo LR Seimo atstovais: LR Seimo Socialinės apsaugos ir darbo komiteto pirmininke K. Miškiniene, LR Seimo nariu A.Sysu, LR Seimo nariu E.Šablinsku.
	2. 2013 m. kovo 21 d. LR Susisiekimo ministerijoje įvyko susitikimas su Kelių transporto ir civilinės aviacijos politikos departamento, Kelių transporto skyriaus vyriausiuoju specialistu Mariumi Žvinkliu, kuris supažindino su Ministerijos žingsniais ir veiksmais dėl Miesto ir tolimojo susisiekimo autobusų transporto keleivių teisių reglamento (ES) Nr. 181/2011 vykdymo Lietuvoje.
	3. 2013 m. kovo pab. neįgaliųjų organizacijų atstovai susitiko su LR socialinės apsaugos ir darbo viceministre Angele Bajoriene. Susitikimo dalyviai diskutavo dėl galimybių į 2008 m. lygį atstatyti sumažintas slaugos ir priežiūros / pagalbos tikslines kompensacijas. Kvietė didinti Nacionalinės neįgaliųjų socialinės integracijos programos lėšas JT Neįgaliųjų teisių konvencijos nuostatoms įgyvendinti ir užtikrinti didesnį šios programos finansavimą ateityje. Siekiant tinkamai įgyvendinti minėtos Konvencijos 33 straipsnį, susirinkusieji tarėsi, kaip užtikrinti efektyvią Neįgaliųjų reikalų tarybos veiklą. Diskutuota, kad ši taryba, kurią sudarys atstovai iš skirtingų ministerijų, galėtų veikti prie LR Vyriausybės ir jai galėtų vadovauti LR Ministras Pirmininkas.
	4. Jau nuolatine praktika tampa LNF įsitraukimas į EP narių veiklą, komentuojant su negalės klausimais susijusius pranešimus jų rengimo procese, teikiant pasiūlymus teisės aktams tobulinti ir pan. 2013 m. LNF teikė savo pastebėjimus bei komentarus Europarlamentarei V.Blinkevičiūtei dėl Viviane Reding pranešimo, apie tai, kokių veiksmų Komisija ketina imtis, kad pakeistų susidariusią padėtį dėl taikomos griežtos taupymo politikos daugelyje ES valstybių, dėl kurios didėja žmonių su negalia skurdas ir socialinė atskirtis.
	5. *Neįgaliųjų organizacijų* susitikimo *su EP nariais iš Lietuvos organizavimas Lietuvoje.* 2013 m. spalio 30 d. organizuotas jau tradiciniu tapęs Europos Parlamento narių nuo Lietuvos ir Lietuvos neįgaliųjų organizacijų atstovų neformalus susitikimas. Susitikimas vyko Europos Parlamento informacijos biure (Gedimino pr. 16, Vilnius). Susitikimo tikslas – aptarti Startegijos dėl negalios 2020 plėtrą Europos Sąjungoje ir Lietuvoje, bei negalios aspekto įtraukimą į JT plėtros planus po 2015 m. Susitikime dalyvavo EP nariai: V.Landsbergis, V. Blinkevičiūtė, EP narių J.V.Paleckio, L.Donskio, V.Blinkevičiūtės padėjėjai, Lietuvos neįgaliųjų organizacijų atstovai.
	6. *Susitikimai su URM ir SADM atstovais dėl galimybės rengti EDF Tarybos posėdį bei aukščiausiojo lygio konferenciją dėl negalios Lietuvos pirmininkavimo Europos Tarybai laikotarpiu 2013 m. II pusmetį.* Rezultate: surengta konferencija, 2013 m. lapkričio 16-17 d. “Negalia ir darnus vystymasis, žiūrint iš Jungtinių Tautų Neįgaliųjų teisių konvencijos perspektyvos” (vieta: LR Prezidento rūmai, S.Daukanto a. 3). Šiam renginiui buvo suteiktas Lietuvos pirmininkavimo ES Tarybai 2013 m. renginio statusas. Tai - vienintelis būtent negalios klausimams skirtas aukšto lygio tarptautinis renginys Lietuvos Pirmininkavimo ES Tarybai metu. Pranešėjais buvo Europos Parlamento, Europos Komisijos, EDF atstovai. Konferencijoje viso dalyvavo 121 dalyvis iš ES ir narystės ES siekiančių šalių bei Lietuvos. Renginyje dalyvavo 38 dalyviai iš Lietuvos: Lietuvos regionų neįgaliųjų NVO atstovai bei neįgaliųjų reikalų komisijų prie savivaldybių tarybų nariai - 15 asmenų, LNF narių atstovai ir LNF darbuotojai - 23 asmenys. Tarptautinė konferencija bei jos rezultatai susilaukė atgarsio tarp Lietuvos valdžios institucijų, užsienio šalių ambasadų. Lietuvos Respublikos Prezidentė Dalia Grybauskaitė 2014 m. sausio 15 d., Lietuvos neįgaliųjų forumo darbuotoją Lin1 Gulbinę apdovanojo Atminimo ženklu už asmeninį indėlį prisidedant prie Lietuvos pirmininkavimo ES Tarybai 2013 m.

* 1. *Dalyvavimas renginiuose užsienyje:*

4.3.1. 2013 m.vasario 22-23 d. EDF tarybos narių susirinkimas. Dalyvavo: Henrika Varnienė, LNF Administracijos direktorė, Vilmantas Balčikonis, EDF Jaunimo komiteto narys.

4.3.2. 2013 spalio 24-25 d.d. Briuselyje (Belgija) vyko Darbo forumas apie JT Neįgaliųjų teisių konvencijos įgyvendinimą Europos Sąjungoje (Work Forum on the Implementation of the UN Convention on the Rights of Persons with Disabilities (UN CRPD). Dalyvavo Lietuvos neįgaliųjų forumo prezidentė Dovilė Juodkaitė ir Administracijos direktorė Henrika Varnienė. Jau tradiciniu tapęs 4-asis Europos Komisijos organizuojamas Forumas sukviečia JT Konvencijos įgyvendinimo mechanizme dalyvaujančius valstybinių institucijų pagal Konvencijos reikalavimus paskirtų vykdyti vadovaujančią ir koordinuojančią, Konvencijos įgyvendinimo stebėsenos funkcijas, atstovus. Taip pat Forume dalyvauti kviečiami ES atitinkamų institucijų darbuotojai bei aktyvūs pilietinės visuomenės, neįgaliųjų organizacijų atstovai.

4.3.3. EDF Generalinė Asamblėja. 2013 m. gegužės 25-26 d. Atėnuose (Graikija). Dalyvavo: Dovilė Juodkaitė, LNF Prezidentė, Henrika Varnienė, LNF Administracijos direktorė. Š**ių metų susitikime didžiausias dėmesys buvo skiriamas asmenų su negalia situacijai ir enacionaliniu bei europos mastu. Ši generalinė asamblėja buvo rinkiminė, todėl jos metu buvo perrinkti visi ENF valdymo organai.** ENF valdymo organų rinkimų rezultate buvo perrinktas **Yannis Vardakastanis** kaip ENF prezidentas, kuris kaip prezidentas veikia nuo 1999 m. Išrinktasis naujasis Vykdomasis ENF komitetas susideda iš  **Gunta Anca** iš Latvijos Nacionalinio forumo ir **Donata Vivanti** ir Europos Autismo organizacijos, išrinktų Vice Prezidentėmis, **Rodolfo Cattani** iš Europos Aklųjų Sąjungos, einančio sekretoriaus funkcijas, ir **Pat Clarke** iš Airijos Neįgaliųjų federacijos - iždininko. Buvo išrinkta nauja ENF taryba, kuri kaip ir kiti valdymo organai veiks kitus ketverius metus.

* + 1. 2013 m. LNF darbuotojai ir nariai kėlė kvalifikacijas vykdytų Grundtvig ir Leonardo da Vinci projektų mobilumų vizituose.
		2. 2013 m. gruodžio 3-4 dienomis Lietuvos neįgaliųjų forumo prezidentė Dovilė Juodkaitė dalyvavo Europos Komisijos kartu su Europos neįgaliųjų forumu organizuotoje aukšto lygio konferencijoje "Prieinamas turizmas Europoje" ("Accessible Tourism in Europe") Briuselyje. Konferencija skirta pažymėti JT Tarptautinę neįgaliųjų dieną (gruodžio 3 d.) bei Europos turizmo dieną (gruodžio 4 d.).
		3. 2013 m. lapkričio 21-24 d.d. Lietuvos neįgaliųjų forumo prezidentė Dovilė Juodkaitė dalyvavo Europos savarankiško gyvenimo tinklo (European Network for Independent Living, ENIL) Šiaurės regiono susitikime, kuris vyko Estijoje. Europos savarankiško gyvenimo tinklas yra Europos mastu veikiantis asmenų su negalia tinklas, buriantis neįgaliųjų organizacijas, savarankiško gyvenimo organizacijas ir įgalius asmenis, kurie bendrai siekia savarankiško gyvenimo.
1. **Bendradarbiavimas su kitomis organizacijomis/institucijomis.**

2013 m. LNF aktyviai veikė bendradarbiaudamas su kitomis nacionalinėmis, tarptautinėmis organizacijomis, koalicijomis bei kitomis viešojo ir privataus sektoriaus institucijomis.

* 1. Lietuvos neįgaliųjų forumas (LNF) yra Europos neįgaliųjų forumo (European Disability Forum, EDF) narys, kuris veikia, atstovauja ir gina neįgaliųjų teises Europiniu lygmeniu. EDF kas mėnesį siunčia informaciją platinimui bei e-laikraštį, kuriame talpinamos įvairios naujienos negalės tema, t.y. ES politikos kryptys, Europos neįgaliųjų politinės tendencijos, galimybės dalyvauti renginiuose, naujai priimami teisės aktai, viešos akcijas ir pan. LNF dalį aktualios informacijos vertė į lietuvių kalbą, talpino LNF tinklalapiuose, LNF Facebook profilyje, platino tarp narių bei e-naujienlaikraščio prenumeratorių. Informacija buvo pateikiama ir lengvai skaitomos kalbos (easy-to-read) formatu.
	2. Buvo bendradarbiaujama ir teikiama informacija EDF dėl JT Neįgaliųjų teisių konvencijos įgyvendinimo mechanizmo Lietuvoje bei bendrai Konvencijos nuostatų įgyvendinimo ES mastu, teisinio veiksnumo instituto reformos, deinstitucionalizacijos procesų Lietuvoje (rengiant Perėjimo nuo stacionarios socialinės globos prie bendruomeninių paslaugų globos netekusiems vaikams ir neįgaliems asmenims strategiją bei priemonių planą), Struktūrinių fondų panaudojimo 2007 – 2013 laikotarpiu efektyvumo asmenų su negalia interesams bei teisėms užtikrinti, Neįgaliųjų NVO įtraukimo į Struktūrinių fondų panaudojimo programavimą 2014 – 2020 laikotarpiu, neįgalių keleivių teisių bei lygių galimybių užtikrinimo, informacinės aplinkos prieinamumo neįgaliesiems, kt.
	3. ***LNF ir Nacionalinis lygybės ir įvairovės forumas (NLĮF).*** Nacionalinis lygybės ir įvairovės forumas, įsteigtas 2010 metais, - tai nacionalinis bendradarbiavimo tinklas, vienijantis nevyriausybines organizacijas, atstovaujančias gyventojų grupes, kenčiančias nuo diskriminacijos ir siekiantis, kad kaip įmanoma sumažėtų ar visai išnyktų diskriminacija lyties, negalios, seksualinės orientacijos, amžiaus, religijos ir įsitikinimų, rasės ar etninės kilmės pagrindu.NLĮF vizija - nuo diskriminacijos išsilaisvinusi visuomenė, kurioje kiekvienas asmuo yra lygus su kitais, kurioje įvairovė yra skatinama, o žmonės yra laisvi reikšti savo individualumą, kur žmogaus teisės yra gerbiamos, vyrauja laisvė ir lygybė. NLĮF misija - telkti nevyriausybines organizacijas, atstovaujančias pažeidžiamas gyventojų grupes (lyties, amžiaus, negalios, religijos, rasės ar etninės kilmės, lytinės orientacijos pagrindais), sisteminti jų sukauptą patirtį ir informaciją ir kartu efektyviai vykdyti antidiskriminacines veiklas; suteikti suinteresuotoms organizacijoms galimybę dalyvauti kuriant ir prižiūrint antidiskriminacinės politikos priemones, įgyvendinant jas praktikoje bei jas tobulinant; didinti toleranciją, ugdyti pagarbą žmogui, mažinti diskriminacijos apraiškas, kelti diskriminavimo problemos suvokimo lygį visuomenėje ir dirbti lygių galimybių užtikrinimo srityje.
	4. ***LNF ir Neformali nevyriausybinių organizacijų koalicija UŽ VAIKO teises.*** Lietuvoje daugiau nei 4000 tūkstančiai vaikų auga didelėse globos įstaigose – vaikų namuose. Nepaisant to, kad didžioji visuomenės dalis vaikų namus įsivaizduoja kaip malonią, šviesią ir šiltą globos netekusiems vaikams suteikiančią aplinką, tačiau net nesusimąsto, kiek ir kokią žalą vaiko vystymuisi padaro tokia institucinė globa. 2013 m. suburta Koalicija UŽ VAIKO teises stengiasi padaryti taip, kad kiekvieno vaiko teisės būtų apsaugotos.
	5. 2013 m. sausio 31 d. įvyko jau antras Lietuvos neįgaliųjų forumo ir SEB banko atstovų susitikimas, kurio metu buvo aptartas galimas neįgaliųjų organizacijų ir banko bendradarbiavimas didinant banko paslaugų prieinamumą neįgaliesiems.
	6. 2013 m. Lietuvos neįgaliųjų forumo iniciatyva buvo peržiūrėtas Tarptautinio Vilniaus oro uosto prieinamumas bei pateiktos rekomendacijos neįgaliųjų pagalbos kokybei užtikrinti.
	7. Gal čia apie Microsoft suteiktą programinę įrangą?
1. **LNF stiprinimas.**

*Informacijos apie negalią sklaida. Neįgaliųjų organizacijų ir kt. suinteresuotų asmenų informavimas*. Informacija pateikiama per LNF svetainę [www.lnf.lt](http://www.lnf.lt) ir facebooke [www.facebook.com/LietuvosNeigaliujuForumas](http://www.facebook.com/LietuvosNeigaliujuForumas), bei lengvai skaitomos kalbos (easy to read) dukterinėje [www.lnf.lt](http://www.lnf.lt/) svetainėje [**www.easy.lnf.lt**](http://www.easy.lnf.lt/)**.** Bendrai priimtos neįgaliųjų pozicijos, bendros iniciatyvos ir kita neįgaliesiems svarbi informacija buvo nuolatos talpinamos šiuose informaciniuose šalitiniuose: svetainėje **www.lnf.lt.(32 žinutės)**, lengvai skaitomos kalbos (easy to read) dukterinėje [www.lnf.lt](http://www.lnf.lt/) svetainėje [**www.easy.lnf.lt**](http://www.easy.lnf.lt/) **(24 žinutės).**

* 1. *Dalyvavimas „Progress“ projekto veikloje.*

2013 m. kartu su Lygių galimybių kontrolieriaus tarnyba, Lietuvos gėjų lyga bei NLIF įgyvendinamas PROGRESS projektas “Diversity LT”, bei ESF projektas “Įvairovės parkas”, skirti mažinti diskriminaciją, keisti požiūrį ir ugdyti toleranciją pažeidžiamų socialinių grupių atžvilgiu. Be minėtų organizacijų projektą taip pat įgyvendina Moterų informacijos centras, Tautinių bendrijų namai, Naujų religijų tyrimų ir informacijos centras, Lietuvos pensininkų sąjunga „Bočiai“ ir Lietuvos jaunimo organizacijų taryba.

* 1. Asociacija „Lietuvos neįgaliųjų forumas“, bendradarbiaudamas su Latvijos skėtine žmonių su negalia organizacija „SUSTENTO“ ir Švedijos „Lengvai skaitomos kalbos centru“, parengė **bendro pobūdžio rekomendacijas****[[1]](file:///C%3A%5C%5CUsers%5C%5Clina_000%5C%5CDocuments%5C%5C2013%5C%5CNorden%20Access4all%5C%5Cgaires%5C%5C20140314_Del%20internetiniu%20tinklalapiu%20prieinamumo.doc.docx%22%20%5Cl%20%22_ftn1%22%20%5Co%20%22) viešojo e-paslaugų sektoriaus teikėjams**, kurios padėtų tobulinti esamus, kurti naujus tinklalapius ar e-paslaugų paketus, atsižvelgti į žmonių su negalia ir vyresnio amžiaus žmonių reikmes ir naudojimosi juose pateikiama informacija specifiką.
	2. *Dalyvavimas darbo grupėse, tarybose, koalicijose ir pan.:*

2013 m. LNF nariai buvo įtraukti į valdžios institucijų sudarytas darbo grupes, kuriose buvo nagrinėjami su negalia susiję klausimai bei rengiami strateginiai dokumentai, teisės aktai. LNF darbuotojai ir nariai dalyvavo Socialinės apsaugos ir darbo ministerijose sudarytoje darbo grupėje dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems, likusiems be tėvų globos vaikams strategijos ir 2014-2020 metų veiksmų plano parengimo, taip pat Sveikatos apsaugos ministerijos sudarytoje darbo grupėje Dėl Psichikos sveikatos strategijos įgyvendinimo veiksmų plano ir savižudybių prevencijos programos parengimo, dalyvavo socialinių reikalų tarybos veikloje, dalyvavo susitikimuose bei teikė pastabas dėl Teisingumo ministerijos parengtų įstatymų pakeitimų dėl teisinio veiksnumo instituto reformavimo ir kt.

* NVO reikalų koordinavimo komisijoje prie LR SADM (R.Kavaliauskaitė).
* Nacionalinėje nevyriausybinių organizacijų koalicijoje (skirtingose darbo grupėse dalyvauja įvairių neįgaliųjų organizacijų atstovai).
* Deinstitualizacijos strategijos bei veiksmų plano parengimo grupė (H.Varnienė, D.Juodkaitė, D. Migaliova, V. Nikžentaitis)
* Dėl Psichikos sveikatos strategijos įgyvendinimo veiksmų plano (D.Juodkaitė, V. Nikžentaitis, K.Levickaitė)
	1. *Projektų rengimas ir įgyvendinimas:*
* Įgyvendinti/Įgyvendinami projektai:
* 2013 m. Neįgaliųjų asociacijų veiklos rėmimo projektas (40 000 Lt)
* Papildomas Neįgaliųjų reikalų departamento prie SADM finansavimas (10 000 Lt.)
* Progress projektas 2013 m. (LNF dalis bendrame biudžete 290 000 lt)
* ESF projektas „Įvairovės parkas“ pagal 2007–2013 m. Žmogiškų išteklių plėtros veiksmų programos 1 prioriteto „Kokybiškas užimtumas ir socialinė aprėptis“ VP1-1.3-SADM-01-K priemonės „Diskriminacijos mažinimas ir socialinių problemų prevencija darbo rinkoje“. Pareiškėjas - Lygių galimybių kontrolieriaus tarnyba (399 400 Lt, LNF dalis – 60 000 Lt)
* 2012 – 2014 m. Mokymosi visą gyvenimą programos Grundtvig mokymosi partnerysčių projektas “The History for You and for me” (15 500 eu)
* 2012 – 2013 Projektas „E-Access 4 all“ pagal „Norden“ Baltijos ir Šiaurės šalių nevyriausybinių organizacijų (NVO) bendradarbiavimo rėmimo programą (25 760 Lt).
* Nevalstybinių organizacijų, ginančių žmogaus teises, veiklos projekto 2013 m. paraiška (SADM), (6 940 Lt)
* Mokymosi visą gyvenimą programos Individualių mobilumų – pažintinių vizitų švietimo ir profesinio mokymo specialistams paraiška (ŠMPF Čekija,
* LR Užsienio reikalų ministerijos projektas renginiams, EDF organizuojamai konferencijai „Disability and Sustanaible Development, a Perspective from the UN CRPD“ ir EDF tarybos posėdžiui rengti (40 000 Lt)
* 2013 m. – 2015 m. projektas Neįgaliųjų nevyriausybinių organizacijų ir valdžios institucijų bendradarbiavimo stiprinimas, tobulinant paslaugų teikimą neįgaliesiems bendruomenėse (pagal 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonės „Valdžios ir nevyriausybinio sektorių bendradarbiavimas ir partnerystė“) (per LŽNS, 361 979 Lt)
* Mokymosi visą gyvenimą programos Leonardo da Vinci Partnerysčių projektas „Recommendations for Inclusive Vocational and Higher Education for Persons with Disabilities“ („Lets study!“) (14 000 EUR)
* Parengti, bet nefinansuoti projektai:
* Projektas „“People with Disabilities – From Rights to Actions” pagal „Norden” rėmimo programą Baltijos jūros regiono nevyriausybinėms organizacijoms (232 000 Lt).
* Nevalstybinių organizacijų, ginančių žmogaus teises, veiklos projekto 2013 m. paraiška (SADM), 21 220 Lt. (prašoma 17 780 Lt)
* Projektai, pateikti įgyvendinti 2013 m. – iki dabar :
* Mokymosi visą gyvenimą programos Leonardo da Vinci Naujovių perkėlimo projektas Accessibility Training Programme for Accessible Tourism (ATPAT) (partnerystė, LNF – 17 878 EUR)
* Mokymosi visą gyvenimą programos Leonardo da Vinci Partnerysčių projektas „Social economy: together, empowered, informed“ (partnerystė, 14 000 EUR su Rumunijos neįgaliųjų forumu, kadangi organizacija gali teikti tik tik vieną LdV Partnerysčių projektą, šis projektas buvo teikiamas per LŽNS)
* Projekto koncepcija (Norvegijos NVO programa) “ **NE(galia) vs GAL(ia) neįgaliųjų TEISIŲ UŽTIKRINIMUI.**” pateko į atrinktų koncepcijų tolimesniam vystymui sąrašą (466 880 Lt).
	1. *Parama*

 Gauta tikslinė “Rivilės” parama 845,79 Lt buhalterinei programai įsigyti.

Narystės mokestis 2517,50 Lt.

Iš anonimų.

1. **Lietuvos neįgaliųjų forumas (LNF)** – pelno nesiekianti nepolitinė organizacija, kurios pagrindinis tikslas yra ginti žmonių su negalia pilietines, socialines ir ekonomines teises. Asociacija vienija 15 narių: [Globali iniciatyva psichiatrijoje](http://www.gip-vilnius.lt); [Lietuvos aklųjų ir silpnaregių diabetikų draugija](http://www..lt); [Lietuvos aklųjų ir silpnaregių sąjunga](http://www.lass.lt); [Lietuvos aklųjų sporto federacija](http://www..lt); [Lietuvos neįgaliųjų draugija](http://www.draugija.lt); [Lietuvos kurčiųjų draugija](http://www.lkd.lt); [Lietuvos nefrologinių ligonių asociacija „Gyvastis“](http://www.donoras.lt); [Lietuvos sergančiųjų nervų-raumenų ligomis asociacija](http://www.nendre.lt); [Lietuvos sutrikusio intelekto žmonių globos bendrija „Viltis“](http://www.viltis.lt); [Lietuvos sutrikusios psichikos žmonių globos bendrija](http://www.lspzgb.lt), Lietuvos šeimų, auginančių kurčius ir neprigirdinčius vaikus, bendrija PAGAVA; [Lietuvos žmonių su negalia aplinkos pritaikymo asociacija](http://www.aplinka.visiems.lt); [Lietuvos žmonių su negalia sąjunga](http://www.negalia.lt); [Lietuvos žmonių su stuburo pažeidimais asociacija](http://www..lt); Lietuvos parolimpinis komitetas. [↑](#footnote-ref-1)